**National Football Conference** (**NFC**) er en av to conferences i National Football League (NFL), det høyeste profesjonelle nivået av amerikansk fotball i USA. NFC og motparten American Football Conference (AFC) har for tiden 16 lag hver fordelt på 4 divisjoner. NFC og AFC ble opprettet da NFL slo seg sammen med American Football League (AFC) i 1970. De ti lagene i AFL samt tre NFL-lag utgjorde AFC, og de gjenstående tretten NFL-lagene utgjorde NFC. Siden sammenslåingen har ligaen utvidet seg og divisjonene blitt omorganisert, som siden har ført til 16 lag i hver conference. Regjerende mestre i NFC er San Francisco 49ers, som slo Detroit Lions i NFC Championship Game i 2023 for lagets åttende conferencetittel.

Nåværende lag
-------------

Siden 2002 har NFC, i likhet med AFC, 16 lag fordelt inn i fire divisjoner med fire lag hver: East, North, South, and West.

| Divisjon | Lag | Sted | Stadion |
| --- | --- | --- | --- |
| East | **Dallas Cowboys** | Arlington, Texas | AT&T Stadium |
| **New York Giants** | East Rutherford, New Jersey | MetLife Stadium |
| **Philadelphia Eagles** | Philadelphia, Pennsylvania | Lincoln Financial Field |
| **Washington Commanders** | Landover, Maryland | FedExField |
| North | **Chicago Bears** | Chicago, Illinois | Soldier Field |
| **Detroit Lions** | Detroit, Michigan | Ford Field |
| **Green Bay Packers** | Green Bay, Wisconsin | Lambeau Field |
| **Minnesota Vikings** | Minneapolis, Minnesota | U.S. Bank Stadium |
| South | **Atlanta Falcons** | Atlanta, Georgia | Mercedes-Benz Stadium |
| **Carolina Panthers** | Charlotte, Nord-Carolina | Bank of America Stadium |
| **New Orleans Saints** | New Orleans, Louisiana | Caesars Superdome |
| **Tampa Bay Buccaneers** | Tampa, Florida | Raymond James Stadium |
| West | **Arizona Cardinals** | Glendale, Arizona | State Farm Stadium |
| **Los Angeles Rams** | Inglewood, California | SoFi Stadium |
| **San Francisco 49ers** | Santa Clara, California | Levi's Stadium |
| **Seattle Seahawks** | Seattle, Washington | Lumen Field |

Sesongstruktur
--------------

*Se også: Seriespill i NFL og Sluttspill i NFL*

| POS | AFC East | AFC North | AFC South | AFC West |
| --- | --- | --- | --- | --- |
| 1. | Bills | Bengals | Jaguars | Chiefs |
| 2. | Dolphins | Ravens | Titans | Chargers |
| 3. | Patriots | Steelers | Colts | Raiders |
| 4. | Jets | Browns | Texans | Broncos |
| POS | NFC East | NFC North | NFC South | NFC West |
| 1. | Eagles | Vikings | Buccaneers | 49ers |
| 2. | Cowboys | Lions | Panthers | Seahawks |
| 3. | Giants | Packers | Saints | Rams |
| 4. | Commanders | Bears | Falcons | Cardinals |

Tabellen viser sluttresultatet etter NFL-sesongen i 2022 og hvordan NFLs oppskrift for terminlister fungerer. Eagles (i grønt) avsluttet sesongen på førsteplass i NFC East. Derfor vil Eagles i 2023 spille to kamper mot alle divisjonsrivalene (i lyseblå), en kamp mot hvert lag i NFC West og AFC East (i gult), en kamp mot førsteplassene fra forrige sesong i NFC North og NFC South (i oransje) og en kamp mot andreplass i AFC West (i rosa).

De fjorten motstanderne hvert lag møter i løpet av sesongen er bestemt basert på en oppskrift:
Hvert lag i AFC spiller mot de andre lagene i sin divisjon to ganger (hjemme og borte) i løpet av seriespillet, i tillegg til 11 andre kamper tildelt til dem av NFL. Tre av disse er basert på lagets posisjon i divisjonen ved slutten av forrige sesong, og de gjenværende åtte kampene deles mellom to andre divisjoner i NFL. Tildelte kamper endrer seg hvert år og følger en bestemt syklus. Hvis man ser på 2023-sesongen som et eksempel, så spiller hvert lag i NFC East mot hvert lag i NFC West og AFC East. På denne måten er vil lag i samme divisjon stort sett møte de samme konkurrentene - med unntak av de tre kampene som baseres på forrige sesongs resultater.

Ved slutten av hver sesong går de fire divisjonsvinnerne og tre wildcardlag (lag som ikke vant, men hadde best posisjon ved slutten av seriespillet) fra NFC videre til sluttspillet. Sluttspillet for NFC kulminerer i NFC Championship Game, og vinneren der mottar George S. Halas-trofeet, før de går videre til Super Bowl for å spille mot AFC-mesteren.

Historie
--------

Både AFC og NFC ble stiftet etter sammenslåingen av AFL og NFL i 1970. Da AFL startet opp i 1960 hadde ligaen åtte lag, mens NFL hadde 13. Innen 1969 hadde AFL utvidet til ti lag og NFL til 16. For å utjevne antallet lag i hver conference ble tre NFL-lag som eksisterte før AFL ble stiftet (Cleveland Browns, Pittsburgh Steelers og Baltimore Colts) med de ti lagene i AFL i AFC, mens de gjenværende 13 utgjorde NFC.

Mens lagene i AFC hadde blitt enige om å organisere divisjonene geografisk kunne ikke lageierne i NFC bli enige om hvordan divisjonene skulle organiseres. De satt igjen med fem forslag som ble plassert i forseglede konvolutter, og så plukket ut tilfeldig av sekretæren til daværende kommissær av NFL Pete Rozelle, Thelma Elkjer, 16. januar 1970.

De fem forslagene var som følger, hvor plan 3 ble valgt:

* Plan 1
	+ Eastern – Atlanta Falcons, Minnesota Vikings, New York Giants, Philadelphia Eagles, Washington Redskins
	+ Central – Chicago Bears, Detroit Lions, Green Bay Packers, New Orleans Saints
	+ Western – Dallas Cowboys, Los Angeles Rams, St. Louis Cardinals, San Francisco 49ers
* Plan 2
	+ Eastern – Minnesota, New York Giants, Philadelphia, Washington
	+ Central – Atlanta, Dallas, New Orleans, St. Louis
	+ Western – Chicago, Detroit, Green Bay, Los Angeles, San Francisco
* **Plan 3**
	+ **Eastern – Dallas, New York Giants, Philadelphia, St. Louis, Washington**
	+ **Central – Chicago, Detroit, Green Bay, Minnesota**
	+ **Western – Atlanta, Los Angeles, New Orleans, San Francisco**
* Plan 4
	+ Eastern – Minnesota, New York Giants, Philadelphia, St. Louis, Washington
	+ Central – Atlanta, Chicago, Detroit, Green Bay
	+ Western – Dallas, New Orleans, Los Angeles, San Francisco
* Plan 5
	+ Eastern – Detroit, Minnesota, New York Giants, Philadelphia, Washington
	+ Central – Chicago, Dallas, Green Bay, St. Louis
	+ Western – Atlanta, Los Angeles, New Orleans, San Francisco

Tre lag har blitt med i NFC siden sammenslåingen, som bringer totalen til 16. Da Seattle Seahawks og Tampa Bay Buccaneers ble med i NFL i 1976 ble de midlertidig plassert i henholdsvis NFC og AFC. Dette varte bare i en sesong før de to byttet plass. Seahawks kom senere tilbake til NFC etter omstillingen i 2002. Carolina Panthers ble med i NFC i 1995.

Nivået i NFC er generelt sett jevnere enn i AFC. Det eneste NFC-laget som aldri har nådd en Super Bowl er Detroit Lions. Siden omorganiseringen av divisjoner i 2002 har NFC sent 12 forskjellige lag til Super Bowl, mens AFC bare har sendt 8: New England Patriots (8 ganger), Denver Broncos (2 ganger), Pittsburgh Steelers (3 ganger), Indianapolis Colts (2 ganger), Kansas City Chiefs (2 ganger), Baltimore Ravens (1 gang), Las Vegas Raiders (1 gang) og Cincinnati Bengals (1 gang). Det eneste laget i NFC som har nådd Super Bowl to år på rad siden 2002 er Seattle Seahawks.

Per 2021 er det eneste laget fra før sammenslåingen som ikke spiller hvor de ble stiftet St. Louis Cardinals som flyttet til Phoenix, Arizona i 1988. Los Angeles Rams flyttet til St. Louis i 1995, men flyttet tilbake til Los Angeles i 2016. Ingen av lagene som har blitt lagt til etter 1970 har flyttet.

Med unntaket av lagene nevnt ovenfor har divisjonene fra 2002 ikke endret seg.

Logo
----

Den originale logoen for National Football Conference (1970–2009)
Den originale NFC-logoen som ble brukt fra 1970 til 2009 viste en blå "N" med tre stjerner gjennom bokstaven. Stjernene representerte de tre divisjonene som ble brukt mellom 1970 og 2001 (Eastern, Central og Western). I 2010 introduserte NFL en oppdatert logo, som for det meste var identisk med den gamle, men med fire stjerner istedenfor tre for å representere de fire divisjonene i NFC siden 2002.

TV
--

CBS sendte dekning av NFCs kamper på søndag ettermiddag og i sluttspillet fra 1970 og ut 1993-sesongen. Fra 1994 til 2013 var det Fox som hadde rettighetene til kampene; i de årene ble alle inter-conference-kampene hvor laget fra NFC spilte borte sendt på enten NBC eller Fox. Siden 2014 har enkelte kamper (hvor de spiller mot et lag fra AFC) blitt flyttet fra Fox til CBS. Siden 1990 har noen av sluttspillkampene i NFC blitt sendt på ABC eller ESPN.

Referanser
----------

1. ↑  «Pro Football – History» **(engelsk)**. The World Almanac for Kids. Arkivert fra originalen 4. januar 2010. Besøkt 7. mars 2019.
2. ↑  Anderson, Dave (27. februar 2000). «Sports of The Times; The Woman Who Aligned the N.F.C. Teams» **(engelsk)**. New York Times. Besøkt 7. mars 2019.
3. ↑  Stellino, Vito (7. oktober 1999). «NFL to try realign play» **(engelsk)**. Baltimore Sun. Arkivert fra originalen 4. januar 2011. Besøkt 8. mars 2019.
4. ↑  «National Football Conference Logo». *SportsLogos.net* **(engelsk)**. Besøkt 7. mars 2019.
5. ↑  Lukas, Paul. «But I Absolutely Refuse to Write About the Draft Caps» **(engelsk)**. Uni Watch blog. Arkivert fra originalen 6. mai 2010. Besøkt 7. mars 2019.

| * v
* d
* r
National Football League (2023) |
| --- |
| AFC | 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| East | North | South | West |
| 
* Buffalo Bills
* Miami Dolphins
* New England Patriots
* New York Jets

 | 
* Baltimore Ravens
* Cincinnati Bengals
* Cleveland Browns
* Pittsburgh Steelers

 | 
* Houston Texans
* Indianapolis Colts
* Jacksonville Jaguars
* Tennessee Titans

 | 
* Denver Broncos
* Kansas City Chiefs
* Las Vegas Raiders
* Los Angeles Chargers

 |

 |

 |
| NFC | 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| East | North | South | West |
| 
* Dallas Cowboys
* New York Giants
* Philadelphia Eagles
* Washington Commanders

 | 
* Chicago Bears
* Detroit Lions
* Green Bay Packers
* Minnesota Vikings

 | 
* Atlanta Falcons
* Carolina Panthers
* New Orleans Saints
* Tampa Bay Buccaneers

 | 
* Arizona Cardinals
* Los Angeles Rams
* San Francisco 49ers
* Seattle Seahawks

 |

 |

 |
| 

|  |  |
| --- | --- |
| Sesonger | 
* Sesonger
	+ etter lag
* Sesongoppkjøring
	+ Hall of Fame Game
	+ American Bowl
* Seriespill
	+ Kickoff Game
	+ Monday Night Football
	+ Thanksgiving-kamper
	+ Julekamper
* Sluttspill
	+ Liste over kamper
	+ AFC Championship
	+ NFC Championship
	+ Super Bowl
		- vinnere
		- quarterbacks
* Pro Bowl

 |
| Historie | 
* Ligaens historie
	+ Mesterskapshistorie
* Tidslinje
	+ Tidligere lag
	+ flyttinger og sammenslåinger av lag
* Eastern og Western Conferences (1933–1969)
	+ Century Division
* American Football League (1960–1969)
	+ Sluttspill
	+ Sammenslåingen
* NFL-mestere (1920–1969)
* Playoff Bowl
* Rekorder
	+ individuelle
	+ lag
	+ Super Bowl
	+ Siste ubeseirede
* Uavgjorte kamper
* Avlyste kamper
* Kontroverser

 |
| Internasjonalt | 
* International Series
	+ Toronto
	+ Bills Series
	+ Liste over kamper spilt utenfor USA
* NFL Europe
* Utenlandske spillere
	+ International Player Pathway Program

 |
| Bedrift | 
* Eiere
* National Football League Properties
* National Football League Management Council
* NFL Competition Committee
* NFL Collective Bargaining Agreement
* National Football League Players Association
* Lockouts
* Media
	+ TV
		- NFL Network
		- NFL RedZone
		- NFL Films

 |
| Relatert | 
* Dommere
* Stadioner
* Priser
	+ All-Pro
* Hall of Fame
	+ medlemmer
* Spilleroppførsel
	+ Suspensjoner
* Combine
* Draft
* Treningsleir
* NFL Foundation

 |
| Kultur | 
* Maskoter
* Kallenavn
* Uniformnumre
* Color Rush
* Rivaliseringer
* Cheerleading
* pensjonerte

 |

 |

| Lenker til relaterte artikler |
| --- |